น้ำมัน WTI ปิดบวก 1.4% เฉียด 114 เหรียญ หลังโรงงานน้ำมันซาอุฯ ถูกโจมตี
น้ำมัน WTI ปิดบวก 1.4% แตะ 113.90 เหรียญ/บาร์เรล คาดนักลงทุนวิตกขาดแคลนน้ำมัน หลังโรงงานน้ำมันซาอุดีอาระเบียถูกโจมตี
น้ำมัน WTI ปิดบวก 1.4% แตะ 113.90 เหรียญ/บาร์เรล รับข่าวโรงงานน้ำมันซาอุดีอาระเบียไฟไหม้ หลักถูกโจมตี
26 มี.ค. 2565

สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันศุกร์ (25 มี.ค.) เนื่องจากนักลงทุนวิตกเกี่ยวกับการขาดแคลนน้ำมันอีกครั้งหลังมีรายงานว่า โรงงานน้ำมันของซาอุดีอาระเบียถูกโจมตี
ทั้งนี้ สัญญาน้ำมันดิบ WTI ส่งมอบเดือนพ.ค. เพิ่มขึ้น 1.56 ดอลลาร์ หรือ 1.4% ปิดที่ 113.90 ดอลลาร์/บาร์เรล และพุ่งขึ้น 10.5% ในรอบสัปดาห์นี้
สัญญาน้ำมันดิบเบรนท์ (BRENT) ส่งมอบเดือนพ.ค. เพิ่มขึ้น 1.62  ดอลลาร์ หรือ 1.4% ปิดที่ 120.65 ดอลลาร์/บาร์เรล และพุ่งขึ้น 11.8% ในรอบสัปดาห์นี้
กลุ่มกบฏฮูตีในเยเมนเปิดเผยในวันศุกร์ว่า ทางกลุ่มได้ยิงขีปนาวุธโจมตีคลังน้ำมันของบริษัทซาอุดีอารามโคในเมืองเจดดาห์ของซาอุดีอาระเบีย ซึ่งเป็นการโจมตีครั้งที่ 3 แล้วในรอบไม่ถึง 1 สัปดาห์
ข่าวการโจมตีดังกล่าวยิ่งความผันผวนให้กับตลาดน้ำมัน ซึ่งเผชิญความเสี่ยงด้านอุปทานอยู่แล้วจากผลกระทบของความขัดแย้งระหว่างรัสเซียและยูเครน